stanford-oval/wikipedia huggingface dataset:
Rata-arvo

Rata-arvot eli rataelementit määrittävät yksikäsitteisesti taivaankappaleen sijainnin tiettynä ajankohtana ellipsiradalla tai vastaavalla. On vakiintunut käytäntö ilmoittaa tietyt rataelementit, joista voidaan laskea kappaleen paikka tiettynä ajankohtana eli eepokkina. "Puhtaat" taivaankappaleiden radat ovat ympyröitä, ellipsejä, paraabeleja, hyperbelejä tai suoria viivoja. Käytännössä kappaleiden radat ovat ajan mukana muuttuvia, jolloin rataelementit on laskettava monimutkaisilla yhtälöillä, jotka antavat rataelementit jonkin ajanhetken ympäristössä. Näitä kutsutaan radan oskuloiviksi elementeiksi.
Periaatteessa rataelementit ovat siis vakioita, mutta muiden planeettojen, tähtien, kuiden tms. aiheuttamat häiriöt muuttavat niitä. Vain tietyt ellipsiradat ovat aurinkokunnassa pitkillä, miljardien vuosien ajanjaksoilla, suhteellisen vakaita.
Ratatilavektorit

Kappaleen rata voidaan ilmaista ilmoittamalla sen paikka- ja nopeusvektorit jollakin mielivaltaisella ajanhetkellä. Rataliikkeen energian lisäksi myös rataan liittyvä kulmamomentti on säilyvä suure.
t = eepokki (aika)
r = paikkavektori (x,y,z)
v = nopeusvektori (vx,vy,vz)
h = rxv eli erityinen suhteellinen kulmamomentti
Keplerin rataelementit eli elliptiset rataelementit

Tavallisimmin taivaankappaleen rataa kuvataan ns. elliptisillä rataelementeillä. Periaatteessa muitakin vastaavia kuuden vakion yhdistelmiä on olemassa (mm. Delaunayn rataelementit), mutta elliptisten elementtien geometrinen havainnollisuus tekee niistä verrattoman käytännöillisiä. Elliptiset elementit ovat
Isoakselin puolikas (a): radan koko
Eksentrisyys (e): radan soikeus
Inklinaatio (i): radan kaltevuus johonkin valittuun perustasoon nähden
Nousevan solmun pituus (Ω): suunta, jossa kappale siirtyy perustason yläpuolelle
Perihelin argumentti (ω): suunta, jossa kappale on lähimpänä keskuskappaletta
Keskianomalia (M): kappaleen sijainti radalla
Näistä kaksi ensimmäistä (a ja e) määräävät radan muodon, kolme seuraavaa (i, Ω ja ω) kiinnittävät sen suunnan avaruudessa ja viimeinen (M) asettaa kappaleen oikeaan kohtaan ratakäyrälle. Perihelin argumentin sijasta käytetään joskus perihelin pituutta ja keskianomalian sijasta kappaleen sijainti radalla voidaan ilmaista myös periheliajan tai keskilongitudin avulla.
Muita rataan liittyviä suureita

Luonnollinen anomalia (v)
Semi-latus rectum eli kartioleikkauksen parametri (p)
Pikkuakselin puolikas (b)
Lineaarinen eksentrisyys (ε)
Periapsiksen etäisyys (dp)
Apoapsiksen etäisyys (dp)
Eksentrinen anomalia (E)
Keskilongitudi (L)
Todellinen longitudi (l)
Roudari

Roudareita
Roudari (engl. roadie) on yhtyeen tai muun esiintyjän tekninen avustaja, joka muun muassa pystyttää ja purkaa esiintymispaikalla käytettävät äänentoistojärjestelmät ja muut siirrettävät laitteet ja rakenteet.
Roudarit työskentelevät etenkin musiikkialalla keikoilla, kiertueilla ja festivaalijärjestelyissä. Heitä toimii myös esimerkiksi teatteri- ja tanssialan tapahtumien järjestelytehtävissä. Roudarin työt vaihtelevat avustavista tehtävistä teknistä osaamista vaativiin erityisalojen töihin. Osa roudareista toimii ääni- tai valomiehinä. Roudari voi olla myös esimerkiksi soitinteknikko, autonkuljettaja, kuormaaja tai myyjä. Keikan aikana jotkut roudarit voivat toimia miksaajina miksauspöydän ääressä tai tehostekoneen käyttäjinä.
Roudarin työhön kuuluu paljon pitkiä työpäiviä, yötyötä ja matkustamista.
Rafína-Pikérmi

| Rafína-Pikérmi Rafína-Pikérmin kunta Ραφήνα-Πικέρμι Δήμος Ραφήνας-Πικερμίου |
| --- | --- |
 Kunnan sijainti
 Rafína-Pikérmi
 Koordinaatit: 38°01′N, 24°00′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Hallinto:  
 – Asutustyyppi:  kunta
 – Kallikrates-koodi:  4910
 – Kuntakeskus:  Rafína
Pinta-ala:  
 – Kokonaispinta-ala:  41,84 km²
Väkiluku (2011):  20 266
 – Väestötiheys:  484,37 as./km²
Aikavyöhyke:  UTC+2
 – Kesäaika:  UTC+3
 
 www.rafina.gr 
Infobox OKVirheellinen NIMI-arvo: 
Rafína-Pikérmi (kreik. Ραφήνα-Πικέρμι eli Δήμος Ραφήνας-Πικερμίου, Dímos Rafínas-Pikermíou) on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 41,84 neliökilometriä ja väkiluku 20 266 (vuonna 2011). Kunnan kuntakeskus on Rafína.
Rafína-Pikérmi sijaitsee noin 23 kilometriä Ateenan keskustasta itäkoilliseen. Kunta syntyi, kun Pikérmi ja Rafína yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Rafína-Pikérmin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Pikérmi | Pikérmi | Dióni | 2 111 |
| Pikérmi | Pikérmi | Ntráfi | 3 055 |
| Pikérmi | Pikérmi | Pikérmi | 2 009 |
Pikérmi: Yhteensä: 7 175
| Rafína | Rafína | Kallitechnoúpoli | 923 |
| Rafína | Rafína | Rafína | 12 168 |
Rafína: Yhteensä: 13 091
Yhteensä: 20 266
Aiheesta muualla

Δήμος Ραφήνας-Πικερμίου. Rafína-Pikérmin kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Rodítsa

| Rodítsa Ροδίτσα |
| --- | --- |
 Rodítsa
 Koordinaatit: 38°53′20″N, 22°27′50″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Lamía
Hallinto:  
 – Asutustyyppi:  kaupunki
 – Kallikrates-koodi:  2701011101
Väkiluku (2011):  3 509
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Rodítsa (kreik. Ροδίτσα) on Kreikan kaupunki, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Ροδίτσης, Dimotikí Koinótita Rodítsis). Kaupungin väkiluku on 3 509 (vuonna 2011).
Rodítsa on Lamían esikaupunki ja sijaitsee noin 2,5 kilometriä itäkaakkoon Lamían keskustasta. Kaupungin läpi kulkee junarata, ja siellä sijaitsee Rodítsan rautatieseisake.
Richard Laurence Millington Synge

| Richard Laurence Millington Synge |
| --- | --- |

Henkilötiedot
Syntynyt: 28. lokakuuta 1914 Liverpool,  Iso-Britannia
Kuollut: 18. elokuuta 1994 (79 vuotta) Norwich,  Iso-Britannia
Kansalaisuus:   Brittiläinen
Koulutus ja ura
Tutkinnot:  Winchester College  Trinity College (Cambridge)
Tutkimusalue:  Biokemia
Tunnetut työt:  Erotuskromatografia
Palkinnot:   Nobelin kemianpalkinto (1952)
Richard Laurence Millington Synge (28. lokakuuta 1914 Liverpool – 18. elokuuta 1994 Norwich) oli brittiläinen biokemisti, joka sai Nobelin kemianpalkinnon vuonna 1952 yhdessä Archer John Porter Martinin kanssa erotuskromatografian keksimisestä.
Synge kouluttautui Winchesterissä. Hän teki tutkimuksia koko työuransa ajan. Leedsissä hän työskenteli vuosina 1941–1943, Lontoossa 1943–1948, Aberdeenissa vuosina 1948–1967 ja viimeisenä Norwichissa 1967–1976.
Synge työskenteli Leedsissä yhdessä Martinin kanssa. He kehittivät erotuskromatografian, jolla pystytään erottelemaan hyvinkin samanlaisia yhdisteitä seoksista. Vuosien 1942 ja 1948 välillä hän tutki peptideitä, jotka olivat osa gramisidiinia. 
Frederick Sanger käytti tätä työtä apunaan insuliinin rakenteen selvittämisessä.
Synge toimi muutamia vuosia Royal Society of Chemistryn kemikaalitiedotusosaston varainhoitajana.
Aiheesta muualla

Syngen elämäkerta Nobel-säätiön sivuilla
Rolls-Royce Holdings

| Rolls-Royce Holdings plc |
| --- | --- |

Osake:  LSE: RR.
ISIN:  GB00B63H8491
Perustettu:  1906
Perustaja:  Charles Rolls, Henry Royce
Toimitusjohtaja:  John Rishton (CEO)
Puheenjohtaja:  Simon Robertson
Kotipaikka:  Westminster, Lontoo, Yhdistynyt kuningaskunta
Liikevaihto:   11 085 miljoonaa puntaa (2010)
Liikevoitto:   1 134 miljoonaa puntaa (2010)
Nettotulos:   955 miljoonaa puntaa (2010)
Henkilöstö:  40 000 (2011)
Kotisivu:  Yrityksen kotisivut
Infobox OKVirheellinen NIMI-arvo: 
Rolls-Royce Trent 900 -moottori Airbus A380 -lentokoneessa.
Rolls-Royce Holdings plc on brittiläinen pörssiyhtiö, joka valmistaa moottoreita lentokoneisiin, laivoihin sekä voimalaitoksiin. Suomessa yrityksellä on ollut tehtaat Raumalla ja Kokkolassa, joissa valmistetaan potkurilaitteita, vintturijärjestelmiä ja vesisuihkulaitteita. Heinäkuussa 2018 norjalainen Kongsberg osti Rolls-Roycen Marine-ryhmän, johon Suomenkin tehtaat ovat kuuluneet. Kauppaan eivät kuulu Rolls-Roycen Bergen-moottorit eivätkä eräät muut meriteollisuustuotteet, joten Rolls-Royce jatkaa toimintaansa myös meriteollisuudessa.
Historia

Yhtiön perustivat vuonna 1906 Charles Rolls ja Henry Royce. Ensimmäinen automalli oli The Silver Ghost, jota tuotettiin 1906–1925. Ensimmäinen lentokoneenmoottori valmistui vuonna 1914. Yhtiö tuotti noin puolet Liittoutuneiden Ensimmäisessä maailmansodassa käyttämistä lentokonemoottoreista. 1920-luvulle mennessä lentokonemoottorintuotanto kasvoi yrityksen tärkeimmäksi toimialaksi.
Frank Whittlen Power Jets -yrityksessä kehittämien suihkumoottori valmistus siirtyi Roverilta Rolls-Roycelle. Whittlen ryhmän kanssa Rolls-Royce kehitti W.2b -moottorin (Rolls-Royce Welland).
Vuonna 1966 Bristol Siddeley sulautettiin yhtiöön.
Vuonna 1971 yhtiö joutui pahoihin taloudellisiin vaikeuksiin, kun RB211-moottorin kehitystyön kustannukset kasvoivat hallitsemattomiksi. Edward Heathin johtama konservatiivihallitus kansallisti yhtiön. Vuonna 1973 autotehdas erotettiin omaksi yhtiökseen, ja Margaret Thatcherin hallitus yksityisti yhtiön uudelleen vuonna 1987.
Tuotteet

Tytäryhtiö Rolls-Royce Marine Power Operations on valmistanut ydinreaktoreita Yhdistyneen kuningaskunnan laivaston sukellusveneisiin.
Rocky IV (soundtrack)

| Rocky IV The Rocky Orchrestra |
| --- | --- | --- |

Studioalbumin tiedot
 Äänitetty : 1985
 Julkaistu: 1986
 Tuottaja(t): Sylvester Stallone Bill Conti
 Kesto: 39.24
 Levy-yhtiö: Mercury Records
The Rocky Orchrestra muut julkaisut
| Rocky III - Eye Of The Tiger 1983 | Rocky IV 1986 | Rocky V - Official Soundtrack 1990 |
Rocky IV on Rocky IV nimisen elokuvan soundtrack vuodelta 1986.
Kappalelista

"Burning Heart" – 3.51
"Hearts On  Fire" – 4.14
"Double Or Nothing" – 3.25
"Eye Of The Tiger" – 3.46
"War" – 5.53
"Living In America" – 4.40
"No Easy Way Out" – 4.32
"One Way Street" – 4.37
"The Sweetest Victory" – 4.26
"Training Montage" – 3.37
"Man Against The World" (bonuskappale)
Randy Blythe

Randy Blythe esiintymässä vuonna 2007.
Randy Blythe, koko oikealta nimeltään David Randall Blythe (s. 21. helmikuuta 1971) on yhdysvaltalaisen metalliyhtyeen Lamb of Godin laulaja. Blythe tunnetaan brutaalista death metal -vaikutteisesta huuto- ja örinälaulustaan, jota Blythe käyttää hyvin laaja-alaisesti, päästen hyvin korkeaan ja kuivaan kirkunamaiseen örinään, ja siitä hyvin matalaan ja syvään murinaan. Tästä tyylistä Blythe otti myös askelta melodisempaan suuntaan vuonna 2006, kun Lamb of Godin albumi Sacrament ilmestyi. Tällöin Blythe käytti albumin kappaleissa myös jonkin verran melodisia lauluelementtejä, entisestä "sävellajista riippumattomasta" huudosta poiketen, pitäen tyylinsä edelleen kuitenkin hyvin aggressivisena.
Blythella on kehossaan useita tatuointeja. Vasempaan käsivarteensa hän on faniutensa merkiksi tatuoittanut tekstin "COBHC", joka viittaa suomalaiseen Children of Bodom -yhtyeeseen. Kirjainsarja tarkoittaakin "Children of Bodom Hate Crew". Lantioonsa Blythe on itse tatuoinut penistä ja kiveksiä jäljittelevän tatuoinnin, joka on seurausta yhtyeen Killadelphia-dokumentin mukaan epäonnistuneesta Misfits-yhtyeen logon tatuoimisyrityksestä – melkoisessa humalassa. Epäonnistuminen johtuikin dokumentin mukaan Blythen sammumisesta ennen tatuoinnin valmistumista.
Historia

D. Randall Blythe, nimimuoto joka Blythella on myös useassa otteessa esiintynyt, aloitti uransa Lamb of Godin "esiyhtyeen" Burn the Priestin laulajana, ottaen paikan vuonna 1995. Yhtyeen kehityttyä nykyiseen Lamb of God -muotoonsa vuonna 1999 Blythe on pysynyt yhtyeen vakijäsenenä tähän päivään saakka.
Blythe on ollut mukana myös sivuprojektissa nimeltä Halo of Locusts. Blythe on ollut osallisena myös useassa DVD:ssä, kuten Killswitch Engage -yhtyeen (Set This) World Ablazen sekä Machine Headin Elegiesin dokumenttiosioissa ja metallidokumentti Metal: A Headbangers Journeyn haastattelussa (yhtyeen kitaristi Mark Mortonin kanssa).
29.6.2012 Uutisoitiin, että Randy Blythe on pidätetty epäiltynä kuolemantuottamuksesta. Tapaus liittyy vuoden 2010 keikkaan, jossa fani ryntäsi lavalle ja tilanne johti tappeluun. Blythe oli ilmeisesti työntänyt kolmatta kertaa lavalle kiivenneen fanin takaisin yleisöön, jolloin tämä löi päänsä. Myöhemmin fani kuoli sairaalassa saamiinsa vammoihin. Pidätyksen takia Lamb of God joutui perumaan Tuska-keikkansa.
Hän pääsi 200 000 dollarin takuita vastaan vapaaksi kesällä 2012 Oikeudenkäynti tapauksesta alkoi 4. helmikuuta 2013. 5. maaliskuuta 2013 oikeudenkäynti saatiin päätökseen ja Blythe vapautettiin syytteistä.
Diskografia > Burn the Priest

Burn the Priest
Diskografia > Lamb of God

New American Gospel (2000, Prosthetic Records)
As the Palaces Burn (2003, Prosthetic Records)
Ashes of the Wake (2004, Sony / BMG Music)
Killadelphia (2005, Sony /  BMG Music)
Sacrament (2006, Sony /  BMG Music)
Wrath (2009, Sony /  BMG Music)
Resolution (2012, Epic /  Roadrunner)
VII: Sturm und Drang (2015, Epic /  Roadrunner)
Legion: XX (as Burn the Priest) (2018, Epic / Nuclear Blast)
Lamb of God (2020, Epic / Nuclear Blast)
Diskografia > Lamb of God > DVD:t

Terror and Hubris (2003)
Killadelphia (2005)
Walk With Me In Hell (2008)
Review of Metaphysics

The Review of Metaphysics on neljästi vuodessa ilmestyvä englanninkielinen filosofinen tiedejulkaisu. Sen perusti Paul Weiss ja se on ilmestynyt vuodesta 1947. Sitä julkaisee Philosophy Education Society, Inc.
Review of Metaphysics ei omien sanojensa mukaan liity mihinkään tiettyyn koulukuntaan tai suuntaukseen, vaan on kiinnostunut kaikista lähestymistavoista perimmäisiin kysymyksiin. Review of Metaphysics on julkaissut muun muassa Martin Buberin, Hans-Georg Gadamerin, R. M. Haren, W. V. O. Quinen ja Richard Rortyn artikkeleita.
Aiheesta muualla

Review of Metaphysics. (englanniksi)
Rocky Mountain High

| ”Rocky Mountain High” John Denver |
| --- | --- | --- |

Saksan painoksen kansikuva
Singlen tiedot
 Albumilta: Rocky Mountain High
 Julkaistu: 30. lokakuuta 1972
 Formaatti: vinyyli
 Tekijä(t): John Denver (sanoitus) John Denver ja Mike Taylor (musiikki)
 Tuottaja(t): Milt Okun
 Tyylilaji: folk rock
 Kesto: 04.12
 Levy-yhtiö: RCA
John Denverin muut singlet
| ”Please, Daddy” 1973 | ”Rocky Mountain High” 1972 | ”Sunshine on My Shoulders” 1974 |
Musiikkinäyte
Äänitiedostojen kuunteluohjeet
”Rocky Mountain High” on John Denverin ja Mike Taylorin tekemä folk rock -kappale Coloradosta, ja toinen Coloradon osavaltion virallisista lauluista. Kappaleen lauloi Denver ja se nousi listaykköseksi Yhdysvaltain Billboard Hot 100 -singlelistalla vuonna 1973.
Listasijoitukset

| Lista (1973) | Paras sijoitus |
| --- | --- |
Yhdysvallat (Billboard Hot 100): 9
Yhdysvallat (Billboard Hot Adult Contemporary Tracks): 3
Kanada (Canadian RPM Top Singles): 8
Kanada (Canadian RPM Adult Contemporary Tracks): 2
Román Lovera

Román Lovera (9. elokuuta 1839 – 1892) oli venezuelalainen roomalaiskatolinen piispa. Hänet vihittiin papiksi 23. huhtikuuta 1865 ja nimitettiin Méridan hiippakunnan piispaksi 20. elokuuta 1880. Piispaksi konsekroinnin suoritti José Antonio Ponte 23. tammikuuta 1881.
Rotnes

| Rotnes |
| --- | --- |
 Kunnantalo
 Rotnes
 Koordinaatit: 60°03′00″N, 10°53′00″E 
Valtio:  Norja
Lääni:  Akershus
Kunta:  Nittedal
Pinta-ala:  
 – Maa:  2,9 km²
Väkiluku (2023):  7 728
 – Väestötiheys:  2 664,8 as./km²
Infobox OKVirheellinen NIMI-arvo: 
Rotnes on taajama Nittedalin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 2,9 neliökilometriä ja asukasluku 7 728 vuonna 2023.
Nittedalin rautatieasema
Aiheesta muualla

Kuvia tai muita tiedostoja aiheesta Rotnes Wikimedia Commonsissa
Randy Brecker

| Randy Brecker |
| --- | --- |
 Randy Brecker esiintymässä vuonna 2001.
Henkilötiedot
Koko nimi:  Randal Brecker
Syntynyt: 27. marraskuuta 1945 (ikä 78) Cheltenham, Pennsylvania, Yhdysvallat
Ammatti:  muusikko
Muusikko
Tyylilajit:  Jazz, fuusio, funk, R&B, rock
Soittimet:  trumpetti, flyygelitorvi
Yhtyeet:  Brecker Brothers, Stanley Turrentine, Billy Cobham, Bruce Springsteen, Lou Reed, Sandip Burman, Charles Mingus, Blood, Sweat & Tears, Horace Silver, Frank Zappa, Parliament-Funkadelic, Gary Husband's Force Majeure, Chris Parker, Jaco Pastorius, Dire Straits
Levy-yhtiöt:  Blue Note ja Arista Records 
Aiheesta muualla
www.randybrecker.com
  [ Muokkaa Wikidatassa ] [ ohje ]  
Randal "Randy" Brecker (s. 27. marraskuuta 1945, Cheltenham, Pennsylvania) on yhdysvaltalainen trumpetin ja flyygelitorven soittaja, joka hallitsee useita musiikkityylejä. Hän on soittanut ja levyttänyt muun muassa Stanley Turrentinen, Billy Cobhamin, Bruce Springsteenin, Lou Reedin, Sandip Burmanin, Charles Mingusin, Blood, Sweat & Tearsin, Horace Silverin, Frank Zappan, Parliament-Funkadelicin, Chris Parkerin, Jaco Pastoriuksen, Dire Straitsin, Todd Rundgrenin, Blue Öyster Cultin, Spyro Gyran ja monien muiden kanssa.
Diskografia > Orkesterinjohtajana

Child Is Father to the Man – Blood Sweat & Tears (1968) Columbia
Score (1969) Blue Note
In Pursuit of the 27th Man – Horace Silver Quintet (1972) Blue Note
Berlin – Lou Reed (1973) RCA
Get Your Wings – Aerosmith (1974)
The Brecker Brothers (1975) Arista
Back to Back – The Brecker Brothers (1976) Arista
Don't Stop the Music – The Brecker Brothers(1977) Arista
The Atlantic Family Live in Montreux (1977)
Heavy Metal Bebop – The Brecker Brothers (1978) Arista
Invitation – Jaco Pastorius (1979)
Detente – The Brecker Brothers (1980) Arista
Straphangin' – The Brecker Brothers (1981) Arista
Amanda (1985) – Passport
In the Idiom (1986) – Denon
Live at Sweet Basil (1988) –  GNP Crescendo
Toe to Toe (1990) – MCA
Return of the Brecker Brothers – The Brecker Brothers (1992) GRP
Out of the Loop – The Brecker Brothers (1994) GRP
Into the Sun (1995) – Concord Jazz
A Prescription for the Blues – Horace Silver Quintet (1997) Impulse!
Katewalk – Lew Del Gatto (1997) Naxos Jazz
Hangin' in the City (2001) – ESC
34th N Lex (2003) – ESC
Some Skunk Funk" (2006) – BHM
Some Skunk Funk – with Michael Brecker (2005) Telarc
Box of Photographs (2005) – Johnny Rodgers & The Johnny Rodgers Band
Unprecedented Clarity – Pitch Pine Project with Randy Brecker (2007) Challenge Records
Randy in Brasil (2008) – Summit Records/MAMA_Records
Diskografia > Soittajana > Arkadia Jazz All Starsin kanssa

Thank You, Joe!
Diskografia > Soittajana > Carla Bleyn kanssa

Night-Glo
Diskografia > Soittajana > Duke Pearsonin kanssa

Introducing Duke Pearson's Big Band (1967)
Now Hear This (1968)
Aiheesta muualla

Virallinen sivu (englanniksi)
Randy Brecker MySpacessa (englanniksi)
Randy Breckerin haastattelu (Arkistoitu – Internet Archive) (englanniksi)
Randy Breckerin haastettelu (äänite) (englanniksi)
Recharged

| Recharged Linkin Park |
| --- | --- | --- |

Remix-albumin tiedot
 Julkaistu: 29. lokakuuta 2013
 Tuottaja(t): Rick Rubin, Mike Shinoda
 Tyylilaji: alternative rock, electronic rock, rap rock, dubstep, elektroninen tanssimusiikki
 Kesto: 68.43
 Levy-yhtiö: Warner Bros. Records, Machine Shop Recordings
Listasijoitukset
  Suomen virallinen lista: 38.
Linkin Parkin muut julkaisut
| Living Things 2012 | Recharged 2013 | The Hunting Party 2014 |
Recharged on yhdysvaltalaisen Linkin Park -yhtyeen toinen remix-albumi, joka julkaistiin 29. lokakuuta 2013. Albumi sisältää uudelleentulkintoja yhtyeen vuonna 2012 julkaistulta Living Things -albumilta. Lisäksi albumilla on ”A Light That Never Comes” -kappale, jonka yhtye teki yhdessä Steve Aokin kanssa.
Albumi ylsi ensimmäisellä listaviikollaan Suomen virallisen listan sijalle 38.
Kappaleet

| Recharged – Digitaalinen lataus / CD |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A Light That Never Comes (mukana Steve Aoki)  | 3.49 |  |  |  |  |  |  |  |
| 2. | Castle of Glass (M. Shinoda Remix)  | 6.20 |  |  |  |  |  |  |  |
| 3. | Lost in the Echo (KillSonik Remix)  | 5.09 |  |  |  |  |  |  |  |
| 4. | Victimized (M. Shinoda Remix)  | 3.00 |  |  |  |  |  |  |  |
| 5. | I'll Be Gone (Vice Remix, mukana Pusha T)  | 4.00 |  |  |  |  |  |  |  |
| 6. | Lies Greed Misery (Dirtyphonics Remix)  | 4.50 |  |  |  |  |  |  |  |
| 7. | Roads Untraveled (Rad Omen Remix, mukana Bun B)  | 5.28 |  |  |  |  |  |  |  |
| 8. | Powerless (Enferno Remix)  | 6.07 |  |  |  |  |  |  |  |
| 9. | Burn It Down (Tom Swoon Remix)  | 4.46 |  |  |  |  |  |  |  |
| 10. | Until It Breaks (Datsik Remix)  | 6.00 |  |  |  |  |  |  |  |
| 11. | Skin to Bone (Nick Catchdubs Remix, mukana Cody B. Ware ja Ryu)  | 3.54 |  |  |  |  |  |  |  |
| 12. | I'll Be Gone (Schoolboy Remix)  | 6.11 |  |  |  |  |  |  |  |
| 13. | Until It Breaks (Money Mark Headphone Remix)  | 4.29 |  |  |  |  |  |  |  |
| 14. | A Light That Never Comes (Rick Rubin Reboot)  | 4.40 |  |  |  |  |  |  |  |
|  |  | 68.43 |  |  |  |  |  |  |  |
| Recharged – bonuskappale etukäteen tilanneille |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Burn It Down (Paul Van Dyk Remix)  | 8.00 |  |  |  |  |  |  |  |
Kokoonpano

Chester Bennington – laulu
Rob Bourdon  – rummut
Brad Delson – kitara, taustalaulu; lisälaulu kappaleessa "Until It Breaks"; syntetisaattori kappaleessa "Burn It Down"; sampleri kappaleissa "Lies Greed Misery", "Castle of Glass" ja "Victimized"; akustinen kitara kappaleessa "Castle of Glass"
Dave Farrell – basso, taustalaulu; sampleri kappaleissa "Lost in the Echo", "Lies Greed Misery" ja "Victimized"
Joe Hahn – levysoittimet, samplet, ohjelmointi, taustalaulu
Mike Shinoda – laulu, kitara, koskettimet, piano, syntetisaattori; jousisoittimet ja torvet kappaleessa "Castle of Glass"
Steve Aoki - ohjelmointi, tuotanto kappaleessa "A Light That Never Comes"
Arvostelut

Metacritic: 49/100
Allmusic:
NME: 5/10
Rotomänty

Rotomänty.
Rotomänty on Lahna­järven kylässä entisen Suomusjärven kunnan alueella Salossa kasvava 18 metriä korkea mänty, jonka iäksi on arvioitu noin 200 vuotta. Rotomänty on rauhoitettu ja merkitty karttaan.
Kilpikaarnaa muodostanut mänty on suojeltu vuonna 1959.
Aiheesta muualla

Kuvia tai muita tiedostoja aiheesta Rotomänty Wikimedia Commonsissa